Egipat: Poginulo 17, ranjeno više stotina osoba – mojKontakt portal – Radio Televizija Kontakt\nU sukobima u Kairu i drugim oblastima poginulo je 17, a ranjeno više od 300 osoba, saznaje kanal Al Džazira iz medicinskih izvora. U međuvremenu, vojna oklopna vozila raspoređena su ispred zgrade državne televizije.\nZvaničnik egipatskog Ministarstva zdravlja naveo je da je četvoro ljudi ubijeno u sukobima u blizini zgrade Republikanske garde u Kairu, kada je vojska otvorila vatru na Morsijeve pristalice. Još jedna žrtva zabilježena je u Kairu, u blizini Trga Tahrir.\nJoš četvoro ljudi poginulo je u sukobima u gradu El Arišu, na sjeveru zemlje, kada su islamisti napali jednu od vladinih zgrada. Jedna žrtva pala je i u gradu Asiutu, u centralnom dijelu zemlje.\nNovi podaci o žrtvama, koje je večeras iznijelo Ministarstvo zdravlja Egipta, znatno su veći nego što je ranije navođeno.\nNekoliko stotina islamističkih pristalica Mohameda Morsija krenulo je noćas ka nacionalnoj televiziji na obalama rijeke Nil u centru Kaira. Svjedoci kažu da su oni prešli most na Nilu u blizini Trga Tahrir, gdje se nalaze Morsijevi protivnici.\nU blizini Trga nalaze se vojnici s oklopnim vozilima. Vojska je saopštila da namjerava da rivalske frakcije drži razdvojene, a islamisti su prešli most i okupili se ispred sjedišta televizije, javio je Rojters.\nRanije danas, lider pokreta Muslimanska braća u Egiptu Mohamed Badie prisustvovao je protestima u Kairu, navedeno je u saopštenju političkog krila tog pokreta.\nEgipatske bezbjednosne snage su saopštile da je Badie uhapšen u četvrtak po naređenju tužilaštva, nakon zbacivanja s vlasti predsjednika Mohameda Morsija koji je pripadnik Muslimanske braće, ali je taj pokret kasnije demantovao njegovo privođenje, prenio je Rojters.\nBadie je na protestu više hiljada islamističkih pristalica Morsija u blizini jedne džamije u predgrađu Kaira rekao da je spreman na postizanje sporazuma sa oružanim snagama, ali samo nakon što Morsi bude vraćen na funkciju predsjednika. “Ostaćemo na trgovima dok ne vratimo Morsija na vlast”, rekao je on.\nBadie je pozvao armiju da ne puca na sopstveni narod, pošto je jedan vojni helikopter nadletao nad gomilom demonstranata i rekao da su demonstranti jači od tenkova. “Naše grudi su jače od metaka”, dodao je Badie.\nEgipatska vojska je u srijedu, poslije višednevnih antivladinih protesta u kojima su poginule desetine ljudi, suspendovala Ustav, smjenila Morsija, pa potom i uhapsila Morsija i najavila održavanje prijevremenih predsedničkih izbora.\nZa privremenog predsjednika Egipta imenovan je predsjednik Ustavnog suda Adli Mansur koji je danas raspustio gornji dom egipatskog parlamenta kojim su dominirali islamisti.\nItalija: Kazne zbog namještanja utakmica


"DELIJE", SPREMITE SE! On uskoro stiže na Mali Kalemegdan? - Informer\nDragan Šakota najverovatnije neće ostati sledeće sezone u Crvenoj zvezdi, a već nedeljama se spekuliše o povratku ljubimca navijača - Dejana Radonjića\nRazlog za završetak saradnje Dragana Šakote i crveno-belih nije košarkaške prirode. Na Malom Kalemegdanu izuzetno su zadovoljni sa poslom koji je uradio, ali zdravstveni problemi zbog kojih Šakota ne može da putuju na gostovanja napravili su problem.\nS druge strane, kako prenosi Hotsport, Radonjić je pred povratkom na Mali Kalemegdan. Tokom narednih dana trebalo bi sve da bude poznato. Naravno, "delije" jedva čekaju povratak trofejnog trenera, nadaju se da će voditi ekipu u sledećoj sezoni u Evroligi i u novom pokušaju da se osvoji titula u ABA ligi.\nRadonjić je bez angažmana otkad je otišao iz Bajerna početkom godine. Navijači bi ga rado ponovo videli pošto je sa Zvezdom 2016. godine stigao do četvrtfinala Evrolige, a sa crveno-belima je za četiri godine osvojio devet trofeja.\nKošarka sport Dejan Radonjić Evroliga ABA liga KK Crvena zvezda\nNEEEEEEEE, ako milosti imate....... Pa to je najgori trener u istoriji kosarke......


Arsić: Rast BDP Srbije u prvom kvartalu 2,5 odsto, najmanji u regionu - Biznis i Finansije\nHome\tSlajder\tArsić: Rast BDP Srbije u prvom kvartalu 2,5 odsto, najmanji u regionu\nby bifadmin 29. juna 2019.\nU prvom kvartalu ove godine privredna aktivnost u Srbiji snažno usporava, pa je rast bruto domaćeg proizvoda (BDP) bio 2,5 odsto, što je najniži rast od BDP svih 11 zemalja Centralne i Istočne Evrope (CIE), izjavio je danas profesor Ekonomskog fakulteta Milojko Arsić.\nOn je, na prezentaciji publikacije Kvartalni monitor, kazao da se narednih meseci očekuje ubrzaniji rast BDP koji bi na kraju godine mogao da iznosi oko tri odsto.\n„U prvom kvartalu podbacila je poljoprivreda, a industrijska proizvodnja je manja za 1,6 odsto, dok je u CIE porasla za tri odsto“, rekao je Arsić.\nUzroci usporavanja srpske privrede u prvom kvartalu su, prema njegovim rečima, pad proizvodnje u Elektroprivredi Srbije „što je posledica lošeg upravljanja“, redovan remont u Naftnoj indsutriji Srbije, smanjenje proizvodnje u fabrici automobila Fijat-Krajsler u Kragujevcu, uvodjenje taksi za izvoz na Kosovo i uvodjenje kvota za izvoz čelika u EU.\nDodao je da sektor gradjevinarstva i uslužnih delatnosti snažno raste, a da su investicije u osnovna sredstva oko 19 odsto, mada bi bilo neophodno, kako je naveo, da budu oko 25 odsto.\n„Od 2012. godine do 2018. godine privreda Srbije je rasla po stopi od 2,1 odsto, a zemalja CIE po stopi od 3,1 odsto i to zaostajanje se ne smanjuje“, rekao je Arsić i dodao da bi za brži rast trebalo stvoriti dobre uslove, ne samo za strana preduzeća već i za domaća i preduzetnike.\n„U odnosu na postojeće stanje ta javna ulaganja bi se povećala za oko 500 miliona evra godišnje, takve investicije primerene su Srbiji, a slične ili veće realizovane su i u zemljama CIE“, rekao je Arsić.\n„Neophodno je unaprediti proceduru selekcije investicija, uvesti praksu javnih rasprava i o programu i o projektima, poboljšati kvalitet projektne dokumentacije, uvesti konkurentne procedure za izbore izvodjača radova umesto što se nameštaju tenderi i dogovaraju poslovi, obezbediti najpovoljnije izvore finansiranja i uvesti kompetentan i nezavisan nadzor“, rekao je Arsić.\n„Deficit tekućeg platnog bilansa Srbije se pogoršava duže od dve godine što ukazuje da je posledica sistemskih faktora, kao što je ekonomski neutemeljeno jačanje dinara, brži rast domaće tražnje od BDP, pa će deficit tekućeg platnog bilansa ove godine iznositi oko 5,5 do šest odsto“, rekao je Arsić.\nIstakao je da su rezultati fiskalne politike na početku godine dobri i da je ostvaren suficit od 0,9 odsto BDP, a do kraja godine se očekuje fiskalni suficit od oko 0,5 odsto.\nRezultati monetarne politike su, kako je rekao, dobri jer su kamatne stope niske i stabilne, a procenat loših kredita pada, ali se „podržava ekonomski neutemeljen jak kurs dinara“.\n„Zbog rasta spoljnih deficita, platnog i trgovinskog ocenjujem da bi intervencije Narodne banke Srbije trebalo da budu asimetrične i da se dozvoli blago slabljenje dinara, a spreči njegovo jačanje“, rekao je Arsić.\nMoler, električar, vodoinstalater i ostali majstori u Beogradu… na jednom mestu


DS: Lukićevo da se ne zaboravi | ZR KLIK\nPolitika- Stanovnici Lukićeva još uvek biju bitku sa zagađenjem vazduha, vode, i zemljišta, a pre nešto manje od dve nedelje održan je i protest. Odbornica Alisa Kockar prisustvovala je pomenutom protestu i već nekoliko meseci unazad u konstantnoj je komunikaciji sa stanovnicima Lukićeva: „Zastrašujuće je kada iz prve ruke vidite kako je vlast ostavila građane da se sami snalaze sa problemima koje ona treba da rešava i kada u isto vreme vlast poriče da postoji ozbiljan problem sa Vineksom i vodi medijsku kampanju kako bi ubedila građane da je u pitanju izuzetno uspešna investicija.“\nGrađani u ovom trenutku koriste sva sredstva koja su im na raspolaganju kako bi se skrenula pažnja na problem i pitanje Lukićeva konačno bilo rešeno: i protest, i peticiju, i javne skupove, i zahteve za pristup informacijama od javnog značaja, i nastupe i zahteve odbornika koji ih predstavljaju u Skupštini, i saopštenja…\nIpak, Gradska vlast ignoriše njihove molbe ili se proglašava nenadležnom i misli da je time rešila problem. Peticija sa 750 potpisa i preko 200 prisutnih građana na protestu kažu da nije: „Naš zadatak kao odbornika, kao sugrađana, jeste da se izborimo da problem ostane u fokusu, da se na njega ne zaboravi, već da zaista bude i rešen. Razvoj grada i investicije jesu prioritet, ali ne po cenu pristojnog života. Odlično je što postrojenje zapošljava pedesetak ljudi, ali ako u isto vreme u Lukićevu ne može normalno da se živi, onda je jasno da se nešto mora preduzeti. I to pod hitno, pre no što se stanovnici Lukićeva ili otruju ili odsele“ zaključila je odbornica Kockar.


tema: G.Gerlach Kosmonauta\n2.11.2015., 20:59 #1\nPoljski proizvođač satova G.Gerlach je predstavio novi sat-projekat, koji bi na tržištu trebalo da se pojavi uskoro. U pitanju je sat koji svoje korene vuče iz 70-ih godina prošlog veka, kada se prvi i jedini Poljski kosmonaut General Miroslaw Hermaszewski našao u svemiru, u svemirskoj stanici Salyut 6 u periodu od 27. juna 1978 do 5 jula 1978.\nKako je Poljski kosmonaut na ruci nosio LED sat, taj sat je ubrzo postao želja svakog deteta u Poljskoj. To je ujedno bio i prvi digitalni, elektronski sat napravljen u tada komunističkoj Poljskoj. Sat je posedovao Sanyo elektroniku sa crvenim LED ekranom. U to vreme sat je bio prilično skup, teško se nalazio i pored toga, baterija za taj sat je koštala dosta, a ista je trajala svega nekoliko nedelja.\nPoljski proizvođač je rešio da uradi svojevrsni omaž tom modelu, sa novom elektronikom i upotrebom novih tehnologija, a koji če odisati autentičnim duhom tog vremena. Kućište i narukvica će biti izrađeni od 316l čelika. Što se tiče cene i ostalih detalja, ostaje nam da sačekamo zvanično predstavljanje sata.\nOriginalni Unitra Warel\nGeneral Miroslaw Hermaszewski\nPoslednja ispravka: RUS (2.11.2015. u 21:01)\naviator, Vladimir NS, VLADAN P and 14 others like this.\n2.11.2015., 22:38 #2\nRe: G.Gerlach Kosmonauta\nако не буде скупо одмах ћу га купити, изгледа прелепо, а посебно још на текстилном каишу\nкоји мех има унутра\n3.11.2015., 1:00 #3\nImao sam veoma sličnog Darwila, baš negde u to vreme.\nNažalost nije preživeo moju dečačku torturu...\n3.11.2015., 16:53 #4\nInteresantan sat. Baš me zanimaju tehnički detalji.\n3.11.2015., 17:34 #5\nObozavam ove satove, imam jednu fenomenalno ocuvanu Elektroniku 1 koja na zalost nikada nece oziveti uprkos svom vremenu ulozenom u pokusaje da se spase.\nCisto smunjam da ce ovo biti jeftin sat iako bih voleo da gresim.\n3.11.2015., 18:09 #6\nелектроника сјајан сат, била је једна гланц нова на огласима, купио је наш модератор, а ја тада нисам се разумео као сада па нисам ни био свестан какав се сат продаје, него сам мислио кварц је, не вреди то ништа\nовај сат ће бити бар 200евра, сатови овог пољака толико коштају, пуни линкови, водоотпорност, гравура на поклопцу, не може мање\nсамо немам идеју који механизам може да буде у њему, пољак убацује шта стигне, сеико ИИ, сигал прве класе подешен у његовој радионици, мијоту...\n3.11.2015., 21:58 #7\nUzas ovo bih stavio na ruku samo po kazni,inace nista novo moj drug je imao takvu Bulovu\npre oko 30 godina.Pre bih nosio Insa veker u dzepu.\n« Balticus Polska | Avi 8 - Made in UK »